इसके परिणामस्वरूप, भारत ने वित्तीय वर्ष 2020-21 में 81.97 बिलियन डॉलर ( अनंतिम संख्या) का अब तक की सर्वाधिक वार्षिक एफडीआई आवक दर्ज कराई है।
इसके परिणामस्वरूप, भारत ने वित्तीय वर्ष 2020-21 में 81.97 बिलियन डॉलर ( अनंतिम संख्या) का अब तक की सर्वाधिक वार्षिक एफडीआई आवक दर्ज कराई है। पिछले सात वित्तीय वर्षों ( 2014-21) में एफडीआई आवक 440.27 बिलियन डॉलर की रही है जो पिछले 21 वित्तीय वर्षों ( 2000-21: 763.83 बिलियन डॉलर ) में रहे कुल एफडीआई आवक की लगभग 58 प्रतिशत है। अप्रैल, 2014 और अगस्त 2021 के दौरान जिन शीर्ष पांच देशों से एफडीआई इक्विटी प्रवाह प्राप्त हुआ, वे हैं- सिंगापुर ( 28 प्रतिशत), मॉरीशस ( 22 प्रतिशत), अमेरिका ( 10 प्रतिशत), नीदरलैंड ( 8 प्रतिशत) और जापान ( 6 प्रतिशत)। पिछले सात वर्षों से अधिक की समान अवधि में कंप्यूटर सॉफ्टवेयर और हार्डवेयर सेक्टर ने एफडीआई आवक का सबसे अधिक हिस्सा ( 19 प्रतिशत)  आकर्षित किया जिसके बाद सेवा क्षेत्र ( 15 प्रतिशत), ट्रेडिंग ( 8 प्रतिशत) और दूरसंचार तथा निर्माण (अवसंरचना) ( 7 प्रतिशत प्रत्येक) के स्थान रहे।